सऊदी अरब में फंसे मंडी जिले के 4 और युवकों की घर वापसी
Home » Latest News • मंडी » सऊदी अरब में फंसे मंडी जिले के 4 और युवकों की घर वापसी
अभी भी फंसे हैं 3 युवक
Update: Wednesday, February 6, 2019 @ 5:58 PM
सुंदरनगर। लंबे इंतजार के बाद आखिकार सऊदी अरब में फंसे मंडी जिले के 4 और युवकों की घर वापसी हो गई। इन युवकों की 75 दिन बाद वतन वापसी हुई है। इसके साथ ही सऊदी अरब में बंधक बने मंडी के 14 में से 11 युवक अपने घर पहुंच चुके हैं, जबकि तीन युवक अभी भी सऊदी अरब में बंधक हैं।
यह भी पढ़ें : सऊदी अरब में बंधक 4 युवकों की हुई वतन वापसी, अब तक सात पहुंचे अपने घर
सुंदरनगर के गांव जड़ोल निवासी रविकांत (26) और गांव कनैड के श्याम लाल (40) बल्ह उपमंडल के गांव रती निवासी ब्रिकम चंद (42) और भूपेंद्र कुमार के घर पहुंचने पर उनके परिवार के सदस्यों ने राहत की सांस ली है। चारों युवकों ने बुधवार को सुंदरनगर पुलिस के समक्ष तीन ट्रैवल एजेंटों के खिलाफ धोखाधड़ी की शिकायत दर्ज करवाई है। रविकांत व ब्रिकम चंद ने कहा कि एजेंटों द्वारा उनसे 90 हजार रुपये लेकर टूरिस्ट वीजा पर सऊदी अरब भेज कर धोखाधड़ी की है।
युवकों ने प्रदेश व केंद्र सरकार से मांग की है कि सऊदी अरब में फंसे हुए अन्य हिमाचली युवाओं को भी जल्द स्वदेश लाने का इंतजाम किया जाए। सुंदरनगर के कार्यकारी थाना प्रभारी एसआई विनोद कुमार ने युवकों की शिकायत की पुष्टि की है।